
Invitasjon til trener 2 kurs (skytedelen)


Lørdag 19. og søndag 20. september 2015 avholder Buskerud skiskytterkrets trener 2 kurs (kun skytedelen). Instruktør er Hanne G Thoresen. Til daglig er Hanne trener for Team Statkraft Innlandet. I Buskerud husker vi henne som mangeårig trener for Hønefoss Skiskytterklubb. Hanne har mange oppdrag som instruktør på trenerkurs.

Foreldre til skiskyttere bør ta dette kurset for å kunne følge opp egne utøvere! Og selvfølgelig bør alle trener ta dette kurset!

Kurset er gratis.

Kurset holdes i servicebygget på Simostranda. Til orientering: Det er guttesamling på Simostranda samme helg.

Pr 14. september er det kun to påmeldte. Det er derfor god plass til flere. Påmeldingsfrist er 17. september. Påmelding i min idrett eller på e-post til jens.vig@online.no. Dersom kurset må avlyses pga lav oppslutning bli det gitt beskjed fredag 18. september.

På lørdag 19. september begynner kurset kl 10.30 og avsluttes kl 18.
Søndag begynner kurset kl 10 og avsluttes samtidig med samlingen.

Det blir handlet inn til felles formiddagmat begge dager (deltagerne betaler).

Tilreisende deltagere må selv ordne overnatting.

Når det gjelder kursmateriell, vil deltagerne få utdelt det som er ferdig fra forbundet. Kurset inneholder også en praksisdel.

